《玉阳仙选寿茶甫》
明代·文彭

玉阳之山云英英，玉女祠前春水浤。仙人骑鹿过东海，相邀服食脩长生。

嘈嘈笙鹤来云骈，蔡经初见王方平。有时月底闻歌声，分明驭气游蓬瀛。

人生此乐真自得，百年去去随虚盈。富贵嚣然直可轻，有才不用空浮名。

即今甲子已一周，岩壑放浪无逢迎。君扳玉树肯相待，我欲从君礼太清。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。